钦定古今图书集成/方舆汇编/职方典/第1383卷 > 《琼管论》杨理
## 钦定古今图书集成/方舆汇编/职方典/第1383卷 > 《琼管论》杨理

“天下郡邑滨海者有之，未有若琼之四面环海者。其
东南广九百里，南北一千一百四十里，长山峻岭，生
岐熟三黎错居其间，而五指腹心，尽为黎据。”群冈之
中，安定尤险。郡邑封疆反四面而环列古城。暹罗诸
番，西南外峙，东北又与闽、浙诸洋相通。稍或撤备，则
门庭皆勍敌矣。广东处南海之边，而琼又当其南，实
南徼之要害也。国朝设府，统州县十三，复设海南卫，
统内千户所五、外守御千户所六。各海口咸置烽堠
了戍指挥，部军统辖之，名曰“备倭巡捕。”巡司分散布
列，海寇望帜而知有备。然黎防之制，琼、澄、临乐、文定
诸地，旧置营戍，事久寝弛，元有炯鉴，不可不戒也。近
因辛丑之乱，举兵讨平珠崖，驻设参将，事虽大定，而
险终在黎，未为吾有。议者欲于罗活冈据以重兵，迟
以岁月，置官兵镇之，其陵水要区之邻于崖者，则界
以十字路，断其往来窜伏，更于黎众民稀之处如感
恩者，缮城郭甲兵以卫之。噫！必如是而后为久安之
计乎？